2019 | 06 | 11

Sajtóközlemény

**elkezdődött a százszorszép óvoda korszerűsítése**

**Dunaharaszti Város Önkormányzata a Pénzügyminisztérium által Pest megyei önkormányzatok számára meghirdetett saját tulajdonú óvodai ellátást nyújtó intézmények fejlesztését célzó pályázaton 44,03 millió forint vissza nem térítendő támogatást nyert, a Szivárvány Óvoda Százszorszép Tagóvodájának fejlesztésére, korszerűsítésére.**

A Pest megye Területfejlesztési Koncepciója 2014-2030 és Pest megye Területfejlesztési Programja 2014-2020 megvalósításához nyújtott célzott pénzügyi támogatásból támogatott projekt 2019. június 11-én kezdődött, és várhatóan a 2019. augusztus 25-én fejeződik be. A pályázati felhívás céljainak megfelelően, a fejlesztés célja az elavult, leromlott műszaki állapotban lévő önkormányzati tulajdonú óvodák intézményi infrastruktúrájának fejlesztése, az óvodás korú (3-6 év közötti) kisgyermeket nevelő szülők munkavállalásának támogatása, illetve a családok segítése érdekében.

A közel 100 éves óvoda épület rossz állaga, az épületgépészet korszerűtlensége miatt, a projekt keretében megvalósul a teljes felújítása, korszerűsítése, mely az alábbi munkákat foglalja magába:

* tetőhéjazat (cserépfedés, tetőlécezés, fémlemezfedés és annak deszkázata) cseréje,
* földszint feletti födém hőszigetelése,
* homlokzati nyílászárók cseréje,
* homlokzati hőszigetelő rendszer kiépítése,
* elektromos hálózat teljes felújítása (vezetékek, kapcsolók, konnektorok, lámpatestek, kismegszakítók stb.)
* fűtési vezetékek cseréje
* gázkazán cseréje
* csoportszobák (termek) és irodák felújítása, bútorainak cseréje.

Az épület energetikai fejlesztésének eredményeként az épület üzemeltetési költségeit legalább 40 %-kal csökkenteni tudjuk.